Diari Oficial de la Generalitat Valenciana


Sumari del DOGV 3397, del 21-12-1998 (1998/10565)

Notificació de la resolució del recurs ordinari amb el nº de referència interna R-88/98.
----------------------------------------------------------------------------------------

### Dades del document

Número de DOGV
:   3397

Data del DOGV
:   21-12-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/10354


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el nº de referència interna R-88/98. [1998/X10353]
  
De conformitat amb allò que s'ha establit en l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a l'entitat Borriol Urbana, SL, (c/ del Calvari núm. 5, 12950 Borriol) la resolució del recurs ordinari amb el número de referència interna R-88/98.
  
Resolució
  
Examinat el recurs ordinari formulat pel senyor Juan Manuel Juan Riba; el senyor José Gaspar Pallarés Tena, en representació de Borriol Urbana, SL; el senyor José Pascual Carda Corbató, en representació del senyor Eduardo Ruiz Pérez en l'expedient de construcció núm. 12/1M/0028/94/031 (F-13/97).
  
Antecedents de fet
  
Primer
  
El senyor José Miguel Bellés Beltrán propietari dels habitatges de protecció oficial situats a Borriol, carrer de Sant Antoni s/n, es presentà denúncia davant del Servei Territorial d'Arquitectura i Habitatge de Castelló contra la mercantil Borriol Urbana, SL, per goteres al sostre d'una habitació, i s'envià un perit del dit organisme que va emetre informe, a partir d'això s'acordà la incoació d'expedient sancionador contra la dita mercantil, així com contra l'arquitecte i aparellador de l'obra, amb trasllat del corresponent plec de càrrecs.
  
Segon
  
L'instructor de l'expedient sancionador dictà proposta de resolució en què, entenent provada la comissió d'una infracció molt greu de l'article 153 C) 6 del Reglament d'Habiatges de Protecció Oficial, proposava la imposició d'una sanció pecuniària de 250.000 pessetes, a cada un dels expedientats, així com l'ordre d'obres al promotor d'esmena de les deficiències arreplegades en el plec de càrrecs.
  
Tercer
  
El cap del Servei Territorial dictà resolució en què, mantenint els fonaments de dret de la proposta, acordà la imposició de les multes i l'ordre d'obres establides en aquesta.
  
Quart
  
Contra la dita resolució interposa recurs ordinari el senyor Juan Manuel Juan Riba ; el senyor José Gaspar Pallarés Tena, en representació de Borriol Urbana, SL; el senyor José Pascual Carda Corbató, en representació del senyor Eduardo Ruiz Pérez, amb les al·legacions que consten en aquest i que ací es donen per reproduïdes en benefici de la brevetat.
  
Fonaments de dret
  
Primer
  
Aquesta Direcció General és competent per a la resolució del present recurs ordinari, tant per allò que s'ha disposat en l'article 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i del PAC), com per allò que s'ha establit en el Decret 65/1991, de 15 d'abril, del Consell de la Generalitat Valenciana (DOGV núm. 1.547, de 21 de maig).
  
Segon
  
Allò que s'ha disposat en els articles 107, 110, 114, 115, 116 i 117, de la LRJAP i del PAC, quant a l'admissió i la tramitació del recurs ordinari.
  
Tercer
  
L'arquitecte i l'aparellador recurrents sol·liciten que es revoque i es deixe sense efecte la resolució recorreguda per la caducitat de l'expedient segons l'article 20.6 del Reial Decret 1.398/93, de 4 d'agost, en relació amb l'article 43.4 de la Llei 30/1992, de 26 de novembre, a més per no haver-se demostrat la culpabilitat i per vulneració del principi d'innocència; i el promotor recurrent manifesta que posa en dubte que la filtració és deguda a defectes d'obra.
  
Pel que fa a la caducitat al·legada, aquesta no s'ha produït ja que l'article 43.4 de la Llei 30/1992, de 26 de novembre, estableix el termini de trenta dies per a resoldre-ho des del venciment del termini en què s'hagué de dictar resolució, per la qual cosa es troba dins del còmput establit en el citat article, ja que, segons consta en les actuacions, la incoació de l'expedient es notificà el dia 3 d'abril de 1997, i la resolució en data 20 d'octubre de 1997. S'entén, d'altra banda, que en els expedients iniciats a instància de part se'ls aplicarà pel que fa als terminis l'article 43.1 de l'al·ludida llei en relació amb l'article 20.6 últim paràgraf del Reial Decret 1.398/93, de 4 d'agost, ja que independentment de l'obligació de resoldre-ho en el terme legalment establit entra en funcionament la possibilitat de sol·licitar el certificat d'acte presumpte de l'article 44 de la dita llei, o el certificat de caducitat de l'al·ludit reial decret.
  
Quart
  
Quant al fons de l'assumpte el recurs ha de ser estimat. En efecte és abundant la jurisprudència que estableix la necessitat de provar la culpabilitat com a mitjà per a poder imposar una sanció derivada d'una infracció, constant en l'expedient un informe del perit del Servei Territorial en el qual es diu: ?Taca d'humitat, amb indicis de produir-se per filtració de la coberta...-, per la qual cosa, segons el dit informe, el que resulta acreditat és que existeix una taca d'humitat però no la causa d'aquesta, i més quan podria ser per ruptura d'una teula segons l'informe de l'arquitecte de l'obra, de data 13 de març de 1997, i no es pot establir culpa o negligència per part de cap dels intervinents en la construcció, i en conseqüència no s'ha desvirtuat el principi de presumpció d'innocència de l'article 24.2 de la CE.
  
Cinqué
  
Independentment d'allò que s'ha exposat procedeix mantindre l'ordre d'obres al promotor, segons l'article 111 del RVPO, per la responsabilitat objectiva que té enfront dels compradors en ser habitatges de protecció oficial i pels genèrics compromisos que adquireix en ser mediador entre l'administració i els dit adquirents en promocionar aquest tipus de construcció, la qual cosa l'obliga a la reparació de les deficiències constructives que aparegueren a l'immoble en el termini de cinc anys des de la data de qualificació definitiva.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Estimar els recursos ordinaris formulats pel senyor Juan Manuel Juan Riba i el senyor José Pascual Carda Corbató, en representació del senyor Eduardo Ruiz Pérez i estimar parcialment el recurs interposat pel senyor José Gaspar Pallarés Tena, en representació de Borriol Urbana, SL, contra la resolució del Servei Territorial d'Arquitectura i Habitatge de Castelló, de data 6 d'octubre de 1997, i es revoquen les sancions imposades amb arxiu de l'expedient sancionador, i es manté l'ordre d'obres a la dita promotora.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació d'aquesta.
  
Per a la interposició del mencionat recurs serà requisit imprescindible que, amb caràcter previ, el recurrent en comunique a aquest òrgan la interposició. Tot això de conformitat amb allò que s'ha previst en els articles 57.2.f (en relació amb la disposició addicional onzena de la LRJAP i del PAC), i l'article 58 de la Llei Reguladora de la Jurisdicció Contenciosa Administrativa, de 27 de desembre de 1956; així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjuí que es puga exercir qualsevol altre recurs que s'estime oportú.